**Muudatustega põhikiri vastu võetud 19.02.16 Tallinnas**

**(19.02.2016.a üldkoosoleku protokoll)**

**SPORDILIIDU "Eesti Tuletõrjespordi Liit”**

**P Õ H I K I R I**

**I ÜLDSÄTTED**

1. Spordiliit "Eesti Tuletõrjespordi Liit" (inglise keeles: *Union of Estonian Firefighting*

*Sport*) on avalikes huvides mittetulundusühinguna tegutsev vabatahtlik ühendus, mille

eesmärgid ja põhitegevus on suunatud spordi ja eelkõige tuletõrjespordi nii saavutus- kui

harrastusspordi suundade edendamisele Eestis.

2. Spordiliit "Eesti Tuletõrjespordi Liit" (edaspidi Liit) ühendab Eestis tuletõrjespordiga

tegelevaid spordiklubisid, -seltse ja –ühendusi ning teisi isikuid ühistegevuseks,

tuletõrjespordi edendamiseks ning sellealase tegevuse koordineerimiseks.

3. Liit on eraõiguslik juriidiline isik, mis juhindub oma tegevuses Eesti Vabariigi

õigusaktidest, käesolevast põhikirjast ja Eesti Spordi Hartast.

4. Liit on heategevuslik – kõik Liidu poolt korraldatavad võistlused on pealtvaatajaile

avatud ning tasuta.

5. Liidu põhitegevuseks ei ole majandustegevuse kaudu tulu saamine ja tema tegevuse

põhimõteteks on:

5.1. liikmete hääleõiguse võrdsus;

5.2. liikmelisuse vabatahtlikkus ja mitteüleantavus;

5.3. liikmete ainult põhikirjast tulenevad kohustused ühingu ees;

5.4. liikmete õigus avalduse alusel ühingust välja astuda;

5.5. liikmete vahel mittejaotatava vara, tulu, kasumi ja kapitali olemasolu.

6. Liidul on oma sümboolika ja tal on selle kasutamise ja käsutamise ainuõigus.

7. Liidu asukoht on Tallinn Harjumaa.

8. Liit on asutatud 25.jaanuaril 2003.a. Pärnu-Jaagupis.

**II LIIDU EESMÄRGID JA TEGEVUS**

9. Liidu tegevuse eesmärgiks on tuletõrjespordi arendamise kaudu tipp- ja võistlusspordi

ning harrastusspordi, sealhulgas rakendusspordina päästeteenistuses ja liikumisharrastuse

tasemel sportlike eluviiside propageerimine; tuletõrjespordi kandepinna laiendamine ja

sportliku taseme tõstmine ning Liidu liikmete ühistest huvidest lähtudes sportimiseks ja

vaba aja veetmiseks soodsate tingimuste loomine. Liit aitab oma tegevusega kaasa

elanikkonna üldise turvalisuse tõstmisele.

10. Eesmärkide täitmiseks Liit:

- arendab aktiivset tegevust tuletõrjespordi tutvustamiseks;

- aitab kaasa oma liikmete sportliku tegevuse korraldamisele, organiseerib võistlusi ja

teisi üritusi; koostab tuletõrjespordi edetabeleid, määrab Liidu esindajad

rahvusvahelisteks võistlusteks ja korraldab nendel osalemist, töötab välja

võistlusjuhendeid, hangib klubidele treeninguteks metoodilisi materjale, palkab

võimaluse korral treenerid-juhendajad, autasustab sportlasi ning toetajaid;

- korraldab tipp- ja võistlussportlaste võimalustekohast ettevalmistamist;

- arendab koostööd sama spordialaga tegelevate liitudega teistes riikides ning teiste

isikutega nii kodu- kui välismaal;

- korraldab valdkonna vajadustest lähtuvat koolitust;

- võib moodustada koolituse läbiviimiseks koolitusasutuse;

- võtab valdkonna arendamiseks vastu varalisi annetusi ja eraldisi, teostab tehinguid

liidu kasutuses ja omanduses oleva ning tema põhieesmärgi saavutamiseks vajaliku

varaga, korraldab loteriisid ning ennustusvõistlusi ja sõlmib sponsor- ning

reklaamilepinguid;

- autasustab ja stimuleerib spordiliikumise arendamisel silmapaistnud isikuid ja

organisatsioone, annab välja teenetemärki ja stipendiume vastavalt kehtivatele

tingimustele ja korrale;

- osutab oma liikmetele vajalikke teenuseid ja täidab liikmete poolt talle delegeeritud

teisi ülesandeid;

- osaleb päästeala ennetustöös.

**III LIIDU LIIKMESKOND**

11. Liidu liikmeteks võivad olla isikud, kes tunnistavad ja täidavad käesolevat põhikirja,

osalevad aktiivselt Liidu tegevuses ning tasuvad ühekordset sisseastumismaksu ja

regulaarset liikmemaksu.

12. Liidu liikmeks astumiseks tuleb esitada kirjalik avaldus, mille kohta juhatus teeb

otsuse 90 kalendripäeva jooksul arvates avalduse laekumise päevast.

Ühekordse sisseastumismaksu suuruse ja iga-aastase liikmemaksu suuruse ning selle

tasumise tähtaja liikmetele kinnitab Liidu üldkoosolek.

13. Kui Liidu juhatus keeldub taotlejat liikmeks võtmast, võib taotleja nõuda, et tema

liikmeks vastuvõtmine otsustatakse Liidu üldkoosolekul.

14. Liidu liikmel on õigus avalduse alusel Liidust välja astuda. Liige võib Liidust välja

astuda pärast 3-kuulise etteteatamistähtaja möödumist. Etteteatamistähtaja nõuet ei

kohaldata, kui liikmeksjäämine ei ole õiglase hinnangu kohaselt võimalik.

15. Liikme võib Liidust välja arvata juhatuse otsusega, kui ta ei täida Liidu põhikirja

sätteid või on kahjustanud oluliselt Liitu moraalselt või materiaalselt või jätab

süstemaatiliselt täitmata Liidu valitud organite ning juhtide poolt oma pädevuse piires

kehtestatud akte või on jätnud tasumata Liidu liikmemaksu pikema perioodi vältel.

Liidust välja arvatud liikmele tuleb tema Liidust väljaarvamise otsuse tegemisest ja selle

põhjusest viivitamatult kirjalikult teatada. Liidu juhatuse poolt väljaarvatud liikmel on

õigus nõuda väljaarvamise otsuse ülevaatamist üldkoosoleku poolt.

16. Kui liikmelisus lõpeb majandusaasta keskel, tuleb liikmemaks tasuda kogu

majandusaasta eest. Liikmelisuse lõppemisel sisseastumis- ja liikmemakse ei tagastata.

17. Liidu liikmetel on õigus:

- osaleda ja olla esindatud Liidu kõigil üritustel ning tegevustes;

- kasutada Liidu poolt loodud sportimistingimusi vastavalt Liidus kehtestatud korrale;

- osaleda oma esindajate kaudu hääleõiguslikena üldkoosolekute töös ning valida ja olla

valitud Liidu juht-, kontroll- ning teistesse valitavatesse organitesse;

- esindada Liitu selle juhtorganite volitusel teistes organisatsioonides ning üritustel

esitada arupärimisi ja ettepanekuid Liidu valitavate organite tegevuse kohta ning saada

Liidu tegevusest teda huvitavat informatsiooni;

- kasutada vastavalt kehtestatud korrale Liidu sümboolikat ja vara;

- Liidust välja astuda;

18. Liidu liikmed on kohustatud:

- järgima Liidu põhikirja ning teisi valitavate organite ja juhtide poolt oma pädevuse

piires kehtestatud akte;

- arendama ja harrastama spordiala, millega Liidus tegeletakse;

- osalema korraliste ja erakorraliste üldkoosolekute ning valitavatesse organitesse

kuulumisel nende töös;

- tasuma õigeaegselt sisseastumis- ja liikmemakse;

- kasutama heaperemehelikult ning säästlikult Liidu vara;

- hoidma ja kaitsma Liidu head nime, seisma Liidu eesmärkide ja põhimõtete eest.

**IV LIIDU JUHTIMINE JA JÄRELEVALVE**

19. Liidu kõrgemaks organiks on Liidu liikmete üldkoosolek. Üldkoosoleku kutsub

kokku juhatus vähemalt üks kord kalendriaasta jooksul.

20. Juhatus on kohustatud üldkoosoleku kokku kutsuma ka siis, kui seda nõuavad Liidu

huvid või nõue üldkoosoleku kokkukutsumiseks on esitatud kirjalikult ja põhjust ära

näidates vähemalt 1/10 liidu liikmete poolt.

21. Üldkoosoleku pädevusse kuulub:

- põhikirja muutmine ja Liidu eesmärkide muutmine;

- Liidu lõpetamise, ühinemise või jagunemise otsustamine;

- Liidu sisseastumismaksu ja liikmemaksude määra ning tasumise tähtaja kehtestamine;

- majandusaasta aruande kinnitamine;

- aasta tegevuskava ja eelarve kinnitamine;

- Liidu presidendi ja juhatuse liikmete valimine, Liidu revisjonikomisjoni liikmete

määramine;

- juhatuse või revisjonikomisjoni liikmega tehingu tegemise või tema vastu nõude

esitamise otsustamine ja selles tehingus või nõudes Liidu esindaja määramine;

- Liidu kinnisasjade või registrisse kantud vallasasjade võõrandamise või asjaõigusega

koormamise otsustamine ning vastavate tingimuste kehtestamine.

22. Üldkoosolekut juhatab Liidu president või liikmete esindajate soovil koosolekul

valitud juhataja. Üldkoosolek viiakse läbi koosolekul vastuvõetud reglemendi järgi.

23. Üldkoosolek võib vastu võtta otsuseid, kui tema kokkukutsumisel on järgitud kõiki

Liidu põhikirjast tulenevaid nõudeid ja selles on esindatud üle poole Liidu liikmetest.

24. Kui üldkoosolek ei ole ülalsätestatud kvooruminõude mittetäitmise korral pädev

otsuseid vastu võtma, kutsub juhatus vähemalt ühe kuu jooksul kokku uue üldkoosoleku

sama päevakorraga. Uus üldkoosolek on pädev vastu võtma otsuseid, sõltumata

üldkoosolekus osalenud või esindatud liikmete arvust, kuid üksnes juhul, kui

üldkoosolekus on esindatud vähemalt kolm liiget.

25. Üldkoosolek on pädev vastu võtma otsuseid küsimustes, mis on üldkoosoleku

kokkukutsumisel teatavaks tehtud. Küsimustes, mida ei ole üldkoosoleku

kokkukutsumisel teatavaks tehtud, võib vastu võtta otsuseid, kui üldkoosolekul on

esindatud Liidu kõik liikmed.

26. Üldkoosoleku otsus on vastu võetud, kui selle poolt hääletab üle poole koosolekus

osalenud Liidu liikmete esindajatest. Liidu tegevuse eesmärgi muutmiseks on vajalik

vähemalt 9/10 Liidu liikmete nõusolek. Üldkoosolekus mitteosalenud liikmete nõusolek

peab olema esitatud kirjalikult.

27. Üldkoosolek võib vastu võtta otsuseid põhikirja muutmise kohta, kui selles on

esindatud üle 2/3 Liidu liikmetest.

28. Põhikirja muutmise otsus on vastu võetud, kui selle poolt hääletavad üle 2/3

üldkoosolekus osalenud liikmete esindajatest.

29. Üldkoosoleku otsuse võib kehtetuks tunnistada kohus, kui üldkoosoleku otsus on

vastuolus seaduse või Liidu põhikirjaga ning sellekohane avaldus on esitatud Liidu

liikme või juhatuse liikme poolt hiljemalt kolme kuu jooksul otsuse vastuvõtmisest.

30. Liidul on juhatus, mis seda juhib ja esindab. Liidu juhatusel on 5 kuni 9 liiget.

Juhatuse liikmete volituste aja ning selleks ajaks valitavate juhatuse liikmete arvu

otsustab üldkoosolek.

31. Juhatuse liikmete valimisel on otsustavaks ülesseatud kandidaatidele antud suurem

häältearv eeldusel, et kandidaadi poolt hääletab üle poole koosolekus osalenud Liidu

liikmete esindajatest.

Kui kaks või enam kandidaati koguvad võrdse arvu hääli, korraldatakse nende vahel

vajadusel järelvalimised.

32. Juhatuse üheks liikmeks on president, kes korraldab juhatuse tegevust.

33. President valitakse teistest liikmetest eraldi. Presidendi valimisel on otsustavaks

ülesseatud kandidaatidele antud suurem häältearv eeldusel, et kandidaadi poolt hääletab

üle poole koosolekus osalenud Liidu liikmete esindajatest. Kui kaks või enam kandidaati

koguvad võrdse arvu hääli, korraldatakse nende vahel vajadusel järelvalimised.

34. Juhatuse igal liikmel on õigus esindada Liitu kõikides õigustoimingutes.

35. Juhatus võtab vastu otsuseid Liidu juhtimise küsimustes. Juhatuse pädevusse

kuuluvad:

- Liidu üldkoosolekute ettevalmistamine ja otsuste elluviimine;

- liikmete vastuvõtmise ja liikmeskonnast välja arvamise otsustamine;

- rahvusvahelistesse spordiliitudesse ning üleriigilisse keskliitu astumise ja sealt

lahkumise otsustamine;

- Liidu tegevuskavade ja eelarve koostamine, esitamine üldkoosolekule;

- Liidu komisjonide ja institutsioonide juhtide nimeline kinnitamine;

- toetuste ja stipendiumide määramine tippsportlastele, teenekatele treeneritele ja

juhtidele;

- Eesti Tuletõrjespordi Liidu teenetemärgi annetamise otsustamine.

36. Juhatuse koosolekud kutsub kokku president vastavalt vajadusele, kuid mitte

harvemini kui üks kord kvartalis. Juhatus võib vastu võtta otsuseid, kui selle koosolekul

osaleb üle poole juhatuse liikmetest.

37. Juhatuse koosolekuid juhib Liidu president, presidendi äraolekul tema poolt määratud

juhatuse liige.

38. Juhatuse koosoleku otsus on vastu võetud, kui selle poolt hääletab vähemalt 2/3 kohal

olevatest juhatuse liikmetest.

39. Üldkoosolek teostab järelvalvet teiste organite tegevuse üle. Selle ülesande

teostamiseks määrab üldkoosolek 3 liikmelise revisjonikomisjoni või audiitori.

40. Revisjonikomisjoni liikmed ei tohi kuuluda Liidu juhatuse liikmete hulka ega töötada

Liidus raamatupidajana.

41. Juhatus peab võimaldama revisjonikomisjonil tutvuda kõigi revisjoni läbiviimiseks

vajalike dokumentidega ning andma vajalikku teavet. Revisjonikomisjon koostab

revisjoni tulemuste kohta aruande, mille esitab üldkoosolekule.

**V LIIDU VAHENDID, VARA JA ARUANDLUS.**

42. Liidu vara moodustub:

- liikmete poolt mittetulundusühingule üleantavast varast;

- sisseastumis- ja liikmemaksudest;

- ühingu vara kasutamisest ja tegevusest saadavast tulust;

- riigi ja kohaliku omavalitsuse majandusabist;

- sihtotstarbelistest eraldistest;

- fondidest ja abiprogrammidest saadavatest toetustest;

- annetustest;

- muudest laekumistest.

43. Liidu majandusaasta algab 01. jaanuaril ning lõpeb 31. detsembril. Juhatus korraldab

Liidu raamatupidamise vastavalt raamatupidamise seadusele. Pärast majandusaasta lõppu

koostab juhatus raamatupidamise aastaaruande ja tegevusaruande ning esitab need

üldkoosolekule kuue kuu jooksul, arvates majandusaasta lõppemisest. Kinnitatud

majandusaasta aruandele kirjutavad alla kõik juhatuse liikmed.

**VI ÜHINEMINE, JAGUNEMINE, LIKVIDEERIMINE**

44. Liidu ühinemine, jagunemine ja likvideerimine toimuvad seaduses sätestatud korras.

45. Liit lõpetatakse:

45.1. üldkoosoleku otsusega;

45.2. pankrotimenetluse alustamisel ühingu vastu;

45.3. liikmete arvu vähenemisel alla kahe liikme;

45.4. üldkoosoleku võimetuse korral määrata seaduses või põhikirjaga ettenähtud

organite liikmeid;

45.5. muul seaduses või põhikirjaga ettenähtud alusel.

46. Liidu likvideerijateks on juhatuse liikmed või üldkoosoleku poolt määratud isikud.

47. Pärast võlausaldajate kõigi nõuete rahuldamist ja nõuet mitte esitanud teadaolevate

võlausaldajate raha deponeerimist antakse allesjäänud vara tulumaksusoodustusega

mittetulundusühingute ja sihtasutuste nimekirja kantud samalaadsete eesmärkidega

ühingule või avalik-õiguslikule juriidilisele isikule.